**A Magyar Rektori Konferencia ajánlása**

**a leköszönt rektorok megbecsülésére**

Tekintettel arra, hogy a rektorok a rektori mandátumuk ideje alatt a megbízatásukkal járó rendkívüli adminisztrációs és igazgatási teher következtében tudományos, oktatói és kutatói tevékenységükben nem tudnak olyan mértékben előre haladni, mint a magas szintű vezetői feladattal nem rendelkező pályatársaik, a rektori megbízatás évei során realizálódó, intenzív tudományos szakmai munkáról történő szükségszerű lemondás méltányos kompenzálását tartjuk szükségesnek oly módon, hogy az a rektori felelősségvállalás akadémiai közösség általi megbecsülését tükrözze a rektori mandátum lejártát követően is.

Az MRK Plénuma javasolja, hogy a leköszönt rektorok részére az intézmények a rektori megbízatás időtartamával arányos és méltányos anyagi elismerést biztosítsanak.

Javasoljuk továbbá, hogy az intézmények biztosítsanak fontos szerepet a leköszönt rektoroknak az intézmény oktatáspolitikai, tudománypolitikai és kultúrpolitikai kapcsolatainak erősítésében, ami kiváló terep a leköszönt rektorok hosszú évek alatt felépített nemzetközi kapcsolatrendszerének és szakmai tapasztalatának hasznosításához, nemzetközi projektek generálásához. Előzőek mellett javasoljuk, hogy az intézmények minden esetben fontolják meg a Rector Emeritus cím adományozásának lehetőségét a leköszönt rektor részére.

Budapest, 2022. október 17.